Valdemars Slot - Small Danish Hotels
Som besøgende kan man frit gå rundt i de smukke stuer, sale og gemakker, og man overvældes af den gæstfrie oplevelse det er, ikke at skulle bevæge sig bag afspærringer.
Ved ankomsten får man udleveret en skreven guide, og med den i hånden kan man læse om de forskellige lokalers udsmykning, de gamle unikke møbler og de mange smukke ting, som kan studeres på nært hold. Man kan læse om de flotte gobelinerne og de franske tapeter der pryder de 5½ meter høje vægge, om det smukt udførte stukkatørarbejde samt et større antal historier om– f.eks. det store spisestel fra et bryllup i 1865, søhelten Niels Juels skibskiste, der end ikke kan løftes af 4 mand, om lamperne der engang var vaser, de gamle støvler der tilhørte Niels Juels sønnesøn, om malerierne med de gamle aner osv.
Efter turen rundt i de 21 lokaler, forstår man til fulde hvorfor familien syntes at det ikke kun er deres hjem, men et sted de nyder at dele med alle de besøgende.
Jagt- og Trofæmuseet
Tlf. (+45) 62225004
www.valdemarsslot.dk/